Uznesenie predsedu Všeobecného súdu z 15. mája 2018 – Elche Club de Fútbol/Komisia
(vec T‑901/16 R)
„Konanie o nariadení predbežného opatrenia – Štátna pomoc – Štátna pomoc poskytnutá Španielskom niektorým profesionálnym futbalovým klubom – Verejná záruka poskytnutá verejným subjektom – Rozhodnutie, ktorým sa pomoc vyhlasuje za nezlučiteľnú s vnútorným trhom – Návrh na odklad výkonu – Fumus boni iuris – Naliehavosť – Zváženie záujmov“
1.      Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Poradie a spôsob preskúmania – Voľná úvaha sudcu rozhodujúceho o nariadení predbežných opatrení – Zváženie všetkých dotknutých záujmov
(článok 256 ods. 1 ZFEÚ, články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 51 – 54)
2.      Konanie o nariadení predbežného opatrenia – Odklad výkonu – Podmienky nariadenia ‑ Fumus boni iuris – Preskúmanie dôvodov uvedených na podporu žaloby vo veci samej prima facie – Žaloba proti rozhodnutiu Komisie, ktorým sa pomoc vyhlasuje za nezlučiteľnú s vnútorným trhom a nariaďuje sa jej vymáhanie – Dôvody, ktoré poukazujú na existenciu komplexných právnych otázok – Dôvody, ktoré nie sú na prvý pohľad neopodstatnené
(články 107 a 278 ZFEÚ)
(pozri body 56, 66 – 68)
3.      Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno – Majetková ujma – Povinnosť poskytnúť konkrétne a presné údaje podporené podrobnými listinnými dôkazmi – Situácia spôsobilá ohroziť finančnú životaschopnosť žalujúcej spoločnosti – Žalujúca spoločnosť, voči ktorej sa začalo konkurzné konanie – Posúdenie s ohľadom na situáciu skupiny, do ktorej patrí – Konštatovaná naliehavosť
(články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 69 – 73, 75, 77, 85, 94, 99, 107, 108, 115, 118, 119)
4.      Konanie o nariadení predbežného opatrenia – Podmienky prípustnosti – Návrh – Formálne náležitosti – Uvedenie dôvodov, ktoré na prvý pohľad odôvodňujú nariadenie navrhovaných opatrení
(články 278 a 279 ZFEÚ; Rokovací poriadok Všeobecného súdu, článok 156 ods. 4 a 5)
(pozri body 74, 76)
5.      Konanie o nariadení predbežného opatrenia – Podmienky prípustnosti – Odklad výkonu rozhodnutia nariaďujúceho vrátenie štátnej pomoci – Existencia opravných prostriedkov pred vnútroštátnym súdom proti vnútroštátnym vykonávacím opatreniam – Nedostatok relevantnosti pokiaľ ide o prípustnosť návrhu na nariadenie predbežného opatrenia – Právomoc súdu Únie zohľadniť tieto opravné prostriedky v rámci meritórneho posúdenia návrhu na nariadenie predbežného opatrenia – Prístup na súd Únie
(článok 278 ZFEÚ)
(pozri body 100 – 102, 104)
6.      Konanie o nariadení predbežného opatrenia – Odklad výkonu – Podmienky nariadenia – Zváženie všetkých dotknutých záujmov – Rozhodnutie Komisie nariaďujúce vymáhanie štátnej pomoci – Všeobecný záujem obhajovaný Komisiou a záujem príjemcu pomoci – Výnimočné okolnosti – Odklad výkonu
(článok 108 ods. 2 ZFEÚ a článok 278 ZFEÚ; Charta základných práv Európskej únie, článok 47; nariadenie Rady 2015/1589, článok 9)
(pozri body 120 – 131, 136, 137, 139)
7.      Konanie o nariadení predbežného opatrenia – Odklad výkonu – Predbežné opatrenia – Zmena alebo zrušenie – Podmienka – Zmena okolností – Pojem
(články 278 a 279 ZFEÚ; Rokovací poriadok Všeobecného súdu, článok 159)
(pozri bod 138)
Predmet
Návrh podaný na základe článkov 278 a 279 ZFEÚ na odklad výkonu rozhodnutia Komisie (EÚ) 2017/365 zo 4. júla 2016 o štátnej pomoci SA.36387 (2013/C) (ex 2013/NN) (ex 2013/CP) poskytnutej Španielskom futbalovým klubom Valencia Club de Fútbol Sociedad Anónima Deportiva, Hércules Club de Fútbol Sociedad Anónima Deportiva a Elche Club de Fútbol Sociedad Anónima Deportiva (Ú. v. EÚ L 55, 2017, s. 12)
Výrok rozsudku
1.
Výkon rozhodnutia Komisie (EÚ) 2017/365 zo 4. júla 2016 o štátnej pomoci SA.36387 (2013/C) (ex 2013/NN) (ex 2013/CP) poskytnutej Španielskom futbalovým klubom Valencia Club de Fútbol Sociedad Anónima Deportiva, Hércules Club de Fútbol Sociedad Anónima Deportiva a Elche Club de Fútbol Sociedad Anónima Deportiva (Ú. v. EÚ L 55, 2017, s. 12), pokiaľ ide o vrátenie pomoci zo strany spoločnosti Elche Club de Fútbol, určené ako opatrenie číslo 3 článku 1 tohto rozhodnutia, sa odkladá.
2.
Návrh na nariadenie predbežného opatrenia sa v zostávajúcej časti zamieta.
3.
Uznesenie zo 6. marca 2017, Elche Club de Fútbol/Komisia (T‑901/16 R), sa zrušuje.
4.
O trovách konania sa rozhodne v konaní vo veci samej.